CELEX: C2006/326/14
Language: fi
Date: 2006-12-30 00:00:00
Title: Asia C-4/05: Yhteisöjen tuomioistuimen tuomio (ensimmäinen jaosto) 26.10.2006 (Verwaltungsgericht Aachenin (Saksa) esittämä ennakkoratkaisupyyntö) — Hasan Güzeli v. Oberbürgermeister der Stadt Aachen (Ennakkoratkaisupyyntö — ETY-Turkki-assosiaatio — Työntekijöiden vapaa liikkuvuus — Assosiaationeuvoston päätöksen N:o 1/80 10 artiklan 1 kohdan tulkinta — Turkkilaisen työntekijän oleskeluluvan uudistamista koskevan hakemuksen hylkääminen)

30.12.2006   
            
            
               FI
            
            
               Euroopan unionin virallinen lehti
            
            
               C 326/7
            
         Yhteisöjen tuomioistuimen tuomio (ensimmäinen jaosto) 26.10.2006 (Verwaltungsgericht Aachenin (Saksa) esittämä ennakkoratkaisupyyntö) — Hasan Güzeli v. Oberbürgermeister der Stadt Aachen
   (Asia C-4/05) (1)
   
   (Ennakkoratkaisupyyntö - ETY-Turkki-assosiaatio - Työntekijöiden vapaa liikkuvuus - Assosiaationeuvoston päätöksen N:o 1/80 10 artiklan 1 kohdan tulkinta - Turkkilaisen työntekijän oleskeluluvan uudistamista koskevan hakemuksen hylkääminen)
   (2006/C 326/14)
   Oikeudenkäyntikieli: saksa
   Ennakkoratkaisua pyytänyt tuomioistuin
   Verwaltungsgericht Aachen
   Pääasian asianosaiset
   
      Kantaja: Hasan Güzeli
   
      Vastaaja: Oberbürgermeister der Stadt Aachen
   Oikeudenkäynnin kohde
   Ennakkoratkaisupyyntö — Verwaltungsgericht Aachen — ETY-Turkki-assosiaationeuvoston tekemän päätöksen nro 1/80 10 artiklan 1 kohdan tulkinta — Työmarkkinoilla laillisesti työskentelevien turkkilaisten työntekijöiden syrjintäkielto työolojen osalta — Oleskeluluvan uudistamista koskevan hakemuksen hylkääminen, jolla päätetään sellaisen turkkilaisen kausityöntekijän työsuhde, jolla on hallussaan toistaiseksi voimassa oleva työlupa
   Tuomiolauselma
   Assosiaation kehittämisestä 19.9.1980 tehdyn ETY–Turkki-assosiaationeuvoston päätöksen N:o 1/80 6 artiklan 1 kohdan ensimmäistä luetelmakohtaa on tulkittava siten, että turkkilainen työntekijä voi vedota tässä määräyksessä hänelle annettuihin oikeuksiin ainoastaan silloin, kun hänen toiselle työnantajalle tekemänsä palkkatyö on vastaanottavan jäsenvaltion maahantuloa ja työntekoa koskevien lakien ja hallinnollisten säädösten mukainen. Ennakkoratkaisua pyytäneen tuomioistuimen asiana on tehdä tarpeelliset toteamukset sen ratkaisemiseksi, onko tästä kyse sellaisen turkkilaisen työntekijän osalta, joka on vaihtanut työnantajaa ennen kuin saman päätöksen 6 artiklan 1 kohdan toisessa luetelmakohdassa määrätty kolmen vuoden aika on kulunut.
   Päätöksen N:o 1/80 6 artiklan 2 kohdan toista virkettä on tulkittava siten, että sillä pyritään takaamaan se, että säännönmukaisessa työskentelyssä olevilla keskeytyksillä, jotka johtuvat omasta tahdosta riippumattomasta työttömyydestä tai pitempiaikaisesta sairaudesta, ei ole haitallista vaikutusta niihin oikeuksiin, jotka turkkilainen työntekijä on jo saavuttanut niiden aikaisempien työskentelykausien perusteella, joiden kestosta on määrätty tämän artiklan 1 kohdan kolmessa luetelmakohdassa.
   
      (1)  EUVL C 57, 5.4.2005.